หุ้นแกว่งแคบปิดเช้าร่วง1.87 จุด
ตลาดหุ้นปิดซื้อขายภาคเช้าที่ระดับ 860.08 จุด ลดลง 1.87 จุด หรือ 0.22% มูลค่าการซื้อขาย. 11,737.34 ล้านบาท
11 ส.ค. 2553

ตลาดหุ้นปิดซื้อขายภาคเช้าที่ระดับ 860.08 จุด ลดลง 1.87 จุด หรือ 0.22% มูลค่าการซื้อขาย. 11,737.34 ล้านบาท
นายธวัชชัย อัศวพรไชย ผู้อำนวยการ ฝ่ายวิเคราะห์หลักทรัพย์ บล.โกลเบล็ก กล่าวว่า ภาพรวมตลาดหุ้นแกว่งตัวในกรอบแคบๆ ดัชนีเคลื่อนไหวสูงสุดที่ 864.79จุดและต่ำสุดที่ 859.68 จุด หลังจากธนาคารกลางสหรัฐประชุมเมื่อคืนยังคงดอกเบี้ยตามคาด รวมทั้งมีแผนจะซื้อคืนพันธบัตรรัฐบาลอาจทำให้สภาพคล่องตึงตัวบ้าง แต่ก็ไม่น่ากังวลมากนัก
ขณะที่ความกังวงเศรษฐกิจจีนเติบโตชะลอตัวลงยังคงทำให้นักลงทุนกังวล แต่จากค่าเงินบาทแข้งค่าสะท้อนเงินนอกยังไหลเข้า เนื่องนากผลประกอบการบริษัทจดทะเบียนออกมาดีและบางบริษัทปันผลสูงและแนวโน้มยังดีอยู่ แต่ประเด็นเสถียรภาพทางการเมืองยังต้องติดตามอาจทำให้นักลงทุนขายทำกำไรออก
สำหรับแนวโน้มภาคบ่ายคาดว่าดัชนียังแกว่งตัวเหมือนช่วงเช้า ในกรอบ872-885 จุดโดยแนวรับ 857 จุดยังซื้อได้